CELEX: 62019TB0499
Language: sk
Date: 2020-03-31 00:00:00
Title: Vec T-499/19: Uznesenie Všeobecného súdu z 31. marca 2020 – ZU/ESVČ („Žaloba o neplatnosť – Verejná služba – Úradníci – Nemocenská dovolenka – Negatívne stanovisko lekárskej služby – Zmeny v informačnom systéme riadenia zamestnancov – Akty, ktoré nemožno napadnúť žalobou – Akty nespôsobujúce ujmu – Vady postupu pred začatím súdneho konania – Predčasne podaná žaloba – Neprípustnosť“)

8.6.2020   
            
            
               SK
            
            
               Úradný vestník Európskej únie
            
            
               C 191/16
            
         
      Uznesenie Všeobecného súdu z 31. marca 2020 – ZU/ESVČ
      (Vec T-499/19) (1)
      
      („Žaloba o neplatnosť - Verejná služba - Úradníci - Nemocenská dovolenka - Negatívne stanovisko lekárskej služby - Zmeny v informačnom systéme riadenia zamestnancov - Akty, ktoré nemožno napadnúť žalobou - Akty nespôsobujúce ujmu - Vady postupu pred začatím súdneho konania - Predčasne podaná žaloba - Neprípustnosť“)
      (2020/C 191/21)
      Jazyk konania: angličtina
      
         Účastníci konania
      
      
         Žalobca: ZU (v zastúpení: C. Bernard-Glanz, advokát)
      
         Žalovaná: Európska služba pre vonkajšiu činnosť (v zastúpení: R. Spac a S. Marquardt, splnomocnení zástupcovia)
      
         Predmet veci
      
      Návrh na základe článku 270 ZFEÚ na zrušenie údajných rozhodnutí ESVČ z 31. augusta 2018 a 10. januára 2019 a oznámení Európskej komisie z 30. augusta 2018 o skrátení žalobcovej nemocenskej dovolenky, a v prípade potreby tiež rozhodnutia Komisie z 1. apríla 2019 o zamietnutí sťažnosti podanej 30. novembra 2018 proti uvedenému oznámeniu a proti prípadnému následnému rozhodnutiu o odpočítaní jeho neprítomnosti v dňoch 28. až 31. augusta 2018 z jeho dovolenky za kalendárny rok
      
         Výrok
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  ZU je povinný nahradiť trovy konania.
               
            
         (1)  Ú. v. EÚ C 348, 14.10.2019.